Arion banki hagnaðist um tæpa 29 milljarða króna á síðasta ári. Bankinn skilaði síðasta ársfjórðungsuppgjöri sínu í morgun.
Hagnaður Arion banka á síðasta ári nemur um 15% arðsemi af eiginfé sem er umtalsvert betri afkoma en síðustu ár. Benedikt Gíslason, bankastjóri, segir að rekstrinum hafi verið snúið við og settum markmiðum náð.
Og arðsemin er núna komin í ágætis samanburð við norræna banka.
Hagnaðinum verði nú ráðstafað í útlánavöxt og frekari uppbyggingu.
En líka ætlum við að greiða okkar hluthöfum arð á árinu.
Hjá Arion banka starfa um 750 manns.
Ef þú ætlar að spyrja um kaupaukakerfið þá eru það um 5% af hagnaði ársins eð aum 1% af verðmætaaukningu em að bankinn naut á verðbréfamarkaði í fyrra.
En mun bankinn beita sér í því að bæta kjör viðskiptavina sinna í ljósi mikils hagnaðar síðasta árs?
Við erum í harðri samkeppni um viðskipti á hverjum degi og við sjáum það að markaðurinn er mjög verðnæmur. Í fyrra þá var okkar íbúðalánasafn að stækka en um leið var um tæpur helmingur íbúðalánasafnsins endurfjármagnaður hjá okkur og örugglega líka í einhverjum tilfellum hjá öðrum bönkum líka, nú eða lífeyrissjóðum sem eru að keppa við okkur líka. Þannig að við keppum í harðri samkeppni um þessi við skipti á hverjum degi.
